पाएं अपने शहर की ताज़ा ख़बरें और फ्री ई-पेपरडाउनलोड करें
सरकार और प्रशासन की तमाम हिदायत के बावजूद निजी समाराेह में आयाेजक मेहमानाें की भीड़ जुटाने से बाज नहीं आ रहे। इनमें कुछ समाराेह हाे भी जाते हैं और कुछ समाराेह की प्रशासन तक शिकायत मिलने पर दंडित कर दिया जाता है, लेकिन भीड़ जुटाने पर अंकुश नहीं लग पा रहा है।
इसी प्रकार, केपाटन उपखंड क्षेत्र के रंगपुरिया नयागांव में पूर्व सरपंच राममूर्ति नागर-कन्हैयालाल नागर को बेटे के सगाई समाराेह के दाैरान कोविड-19 प्राेटाेकाॅल की बेपरवाही करना भारी पड़ गया। समाराेह में भीड़ हाे जाने की प्रशासन काे शिकायत मिल गई।
इस पर एसडीएम एचडी सिंह और डीएसपी नीतिराज सिंह अचानक पहुंच गए और वहां का नजारा देखकर एक लाख रुपए का जुर्माना लगा दिया। एसडीएम ने बताया कि सगाई-मंडप समारोह में 100 से अधिक मेहमान मौजूद थे, जबकि आयाेजन के लिए 31 जनों की स्वीकृति दी हुई है।
भोजन के लिए रखे गए सामान से साफ प्रतीत हो रहा था कि शाम को 500 मेहमानों का स्नेहभोज होना था। गांवाें में जिम्मेदार जनप्रतिनिधि अगर ऐसा करेंगे तो गंभीर बात है। समाराेह के आयाेजकाें-परिजनों को सख्त हिदायत दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn